joelniklaus/EU_Wikipedias huggingface dataset:
Scuderia AlphaTauri

Scuderia AlphaTauri (kilpaili kausilla – nimellä Scuderia AlphaTauri Honda) on Formula 1 -sarjassa kaudella  aloittanut italialainen talli, jonka omistaja on energiajuomayhtiö Red Bull. Sen kotipaikka sijaitsee Faenzassa Italiassa.

Historia 
Tallin perusti alun perin italialainen Gian Carlo Minardi. Tallin Formula 1 -historia ulottuu aina vuoteen 1985 asti, jolloin se debytoi Minardi-nimellä Brasilian GP:ssä.

Minardi-talli siirtyi syyskuussa 2005 Red Bull -energiajuomayhtiön omistukseen. Red Bullilla oli jo oma Formula 1 -talli, mutta se halusi perustaa junioritallin voidakseen ajattaa kaikkia sponsoroimiaan kuljettajiaan kuninkuusluokassa. Tallin nimeksi vaihdettiin kaudesta  alkaen Scuderia Toro Rosso, joka tarkoittaa italiaksi punaista härkää ().

Kaudeksi 2020 tallin nimeksi vaihdettiin Scuderia AlphaTauri ja samalla se ylennettiin Red Bullin junioritallista sisartalliksi. AlphaTauri on Red Bullin vuonna 2016 perustama muotibrändi. Alpha Tauri on myös Härän tähdistön kirkkaimman tähden nimi. Tallin pääkonttori jatkaa samassa paikassa kuin Minardin ja Toro Rosson vanha.

Kausi 2020 
Kaudella  kuljettajina toimivat Daniil Kvjat ja Pierre Gasly. Talli sai avausvoittonsa Gaslyn ajamana Italian osakilpailusta. Talli saavutti kauden aikana 107 pistettä sijoittuen valmistajien sarjan seitsemänneksi.

Kausi 2021 
Kaudella 2021 tallin kuljettajina ajoivat Pierre Gasly ja Yuki Tsunoda. Talli saavutti kauden aikana yhden palkintosijan Azerbaidžanin GP:stä Gaslyn ajamana. Talli osoitti kilpailukykyään Gaslyn oltua musta hevonen aika-ajoissa ollen useissa kilpailuissa viiden nopeimman kuljettajan joukossa. Talli saavutti kauden aikana 142 pistettä sijoittuen valmistajien sarjan kuudenneksi.

Formula 1 -tulokset

Kaudet numeroina

Tulokset kilpailuittain

Saavutukset

Kuljettajat 
  Daniil Kvjat (2020)
  Pierre Gasly (2020–)
  Yuki Tsunoda (2021–)

Lähteet 

Italialaiset Formula 1 -tallit
AlphaTauri
Red Bull
Etelä-Pohjanmaan sairaanhoitopiiri

Etelä-Pohjanmaan sairaanhoitopiiri (lyh. EPSHP) on kuntayhtymä, jonka muodostavat Etelä-Pohjanmaan maakunnan kunnat. Sairaanhoitopiirin pääsairaala on Seinäjoen keskussairaala, joka  tarjoaa erikoissairaanhoidon päivystyspalveluita ympäri vuorokauden. Kiireettömiä erikoislääkäreiden johdolla toteutettuja hoitoja on saatavissa kaikilla keskeisillä erikoisaloilla. Psykiatriset osastot sijaitsevat Törnävän sairaalassa. Etelä-Pohjanmaan sairaanhoitopiirin osaamista täydentää Tampereen yliopistollinen sairaala, jonka erityisvastuualueeseen sairaanhoitopiiri kuuluu (TAYS erva).

Sairaanhoitopiirin jäsenkunnat
Sairaanhoitopiiriin kuuluu 18 suomenkielistä Etelä-Pohjanmaan kuntaa, joissa oli runsas 192 000 asukasta (31.12.2020).

Sairaanhoitopiirin sairaalat 

 Seinäjoen keskussairaala (Seinäjoki)
 Törnävän sairaala (Seinäjoki)
 Ähtärin sairaala (1967–2016), kuului E-P:n sairaanhoitopiiriin vuodesta 1991 lakkautukseensa 2016 saakka.

Lähteet

Aiheesta muualla
Etelä-Pohjanmaan  sairaanhoitopiiri

Suomen sairaanhoitopiirit
Sairaanhoitopiiri
Verzasca (kunta)

Verzasca on kunta Etelä-Sveitsissä Ticinon kantonissa. Uusi kunta aloittaa toimintansa 2021, kun viisi kuntaa (Brione, Corippo, Frasco, Sonogno ja Vogorno) ja osa kahdesta kunnasta (Cavertezzo ja Lugnosco-Gerra) yhdistetään.

Sijainti 
Verzasca sijaitsee samannimisen joen varrella Valle Verzascan laaksossa Lago Maggiore -järven ja Locarnon pohjoispuolella.

Uusi kunta 2021 alkaen 
Uusi kunta aloittaa toimintansa 2021, kun viisi kuntaa (Brione, Corippo, Frasco, Sonogno ja Vogorno) ja osa kahdesta kunnasta (Lavertezzo ja Lugnosco-Gerra) yhdistetään.

Lähteet

Viitteet
Fred Pratt Green

Fred(erick) Pratt Green (2. syyskuuta 1903 Roby, Lancashire, Englanti – 22. lokakuuta 2000 Norwich) oli englantilainen metodistipastori ja virsirunoilija.

Elämänvaiheet ja työ 
Frederick Pratt Green opiskeli teologiaa Didsbury Theological Collegessa 1925-29 ja sen jälkeen hän toimi Englannin metodistikirkon palveluksessa pastorina ja piirivalvojana Brightonissa, Yorkissa ja Norwichissa. 

Hän käytti etunimestään muotoa Fred taiteilijanimenään. Kahden vuosikymmenen aikana Pratt Green kirjoitti noin 300 laulua ja virttä, jotka ovat tulleet laajaan käyttöön eri puolilla maailmaa ja eri kirkkokunnissa, etenkin Yhdysvalloissa. Hänen vaikutuksensa viime vuosisadan lopun englanninkieliseen virsirunouteen on suurempi kuin kenenkään toisen. 1995 kuningatar Elisabeth II myönsi hänelle arvonimen "Member of British Empire" hänen työstään virsirunoilijana.

Greenin nimissä on perustettu "The Pratt Green Trust", jonka tarkoituksena on edistää uuden kirkkomusiikin ja uusien virsien kirjoittamista sekä siihen liittyvää tutkimusta ja koulutusta.

Greenin virsiä suomeksi 
Suomen ev. lut. kirkon virsikirjassa

 447 Kristus, valo maailman "Christ is the world’s light "1969 (Suom. Niilo Rauhala 1976, sävelmä: Keskiajalta / Böömissä 1531)
 934 Profeetat aikanaan "Long Ago, Prophets Knew "1970  (Suom. Anna-Mari Kaskinen 2012, sävelmä: Piae Cantiones "Personent hodie".1582)

Ruotsin kirkon virsikirjassa

 37 Maailman valkeus, Herra Jeesus "Christ is the world's light" 1969 (Ruots. Britt G. Hallqvist 1970, suom. Niilo Rauhala 1976, 1966, sävelmä Pariisi 1681)

Lähteet 

Englantilaiset virsirunoilijat
Metodismi
Vuonna 1903 syntyneet
Vuonna 2000 kuolleet
Brittiläiset papit
Jonne Kähkönen

Jonne Kähkönen (s. 6. syyskuuta 1973 Laukaa) on suomalainen valmentaja.

Kähkönen on koulutukseltaan liikuntatieteiden maisteri. Hän on toiminut Suomen ampumahiihtomaajoukkueen päävalmentajana vuosina 2006–2010 ja 2018–2022 ja Yhdysvaltojen naisten ampumahiihdon maajoukkueen päävalmentajana vuosina 2010–2018.

Lähteet 

Suomalaiset urheiluvalmentajat
Vuonna 1973 syntyneet
Elävät henkilöt
Hopeapiippo

Hopeapiippo (Luzula nivea) on vihviläkasvien (Juncaceae) heimoon, piippojen (Luzula) sukuun kuuluva monivuotinen kasvilaji, jota käytetään koristekasvina sekä leikkokukkana. Luonnonvaraisena hopeapiippoa kasvaa Keski- ja Etelä-Euroopassa.

Hopeapiippo on ainavihanta ruohovartinen kasvilaji. Se kasvaa noin puoli metriä korkeaksi ja on kasvutavaltaan mätästävä. Hopeapiipon kukintona on varren päässä sijaitseva, valkoisista kukista koostuva kukkarykelmä.

Aiheesta muualla 
 Laji.fi: Hopeapiippo (Luzula nivea)
 Kasviatlas 2018: Hopeapiipon (Luzula nivea) levinneisyys Suomessa
 Puutarha.net: Hopeapiippo (Luzula nivea)
 Integrated Taxonomic Information System (ITIS): Luzula nivea 
 Global Biodiversity Information Facility (GBIF): Luzula nivea 
 United States Department of Agriculture (USDA): Luzula nivea 

Piipot
Charles Hough

Charles Gordon ”Champ” Hough jr. (s. 3. toukokuuta 1934 San Diego, Kalifornia) on yhdysvaltalainen kilpauransa päättänyt kenttäratsastaja ja olympiamitalisti.

Hough voitti kenttäratsastuksessa joukkuekilpailun olympiapronssia Helsingissä 1952. Yksilökilpailussa hän sijoittui yhdeksänneksi. Houghin Lauren-tytär oli myös olympiatason ratsastaja.

Lähteet 
 Champ Hough Bio, Stats, and Results Olympics at Sports-Reference.com

Viitteet

Aiheesta muualla 
 

Yhdysvaltalaiset kenttäratsastajat
Yhdysvaltalaiset olympiamitalistit
Vuonna 1934 syntyneet
Elävät henkilöt
John L. Bell

John Lamberton Bell (s. 1949 Kilmarnock, Ayshire, Skotlanti) on Skotlannin kirkon pappi ja virsirunoilija. Hän on ekumeenisen Iona Community liikkeen jäsen ja työskentelee luennoitsijana ennen kaikkea Yhdistyneessä kuningaskunnassa ja Yhdysvalloissa.

Elämänvaiheet ja työ 
Bellin tarkoitus oli valmistua musiikinopettajaksi, mutta hän tunsi kutsumuksen valmistua papiksi. Hän teki vapaaehtoistyötä Lontoossa vähäosaisten parissa ja oli kahden vuoden ajan avustavana pastorina Amsterdamissa, Englannin reformoidun kirkon palveluksessa. Valmistuttuaan hän työskenteli viisi vuotta Skotlannin kirkon palveluksessa nuorisopastorina sekä sen jälkeen Iona- yhteisössä, jossa hän kollegansa Graham Maulen kanssa alkoi kehittää nuorten jumalanpalveluselämää. Hän suuntautui uusien laulujen säveltämiseen jotka käsittelivät aiheita, jotka puuttuivat Skotlannin kirkon laulukokoelmista.

Hän esitteli laulujaan kansainvälisissä konferensseissa ja kokosi uusia lauluja eri puolilta maailmaa. Hän toimitti Skotlannin kirkon laulukirjan Church Hymnaryn uuden laitoksen 2005. Siinä on noin 60 hänen kirjoittamaansa tekstiä ja yli 100 sävelmää. Hän on Iona-liikkeen tunnetuimpia laulujen kirjoittajia. Hän johtaa Ionan toiminnassa jumalanpalveluselämän uudistamista eri puolilla maailmaa ja eri kirkoissa ja hän on paljon käytetty luennoitsijana ja opettajana. Samalla hän on Ionan yhteisön kustantamon musiikkitoimittaja (Wild Goose Resource Group).  Hän on mm. Glasgowin yliopiston kunniatohtori ja kysytty luennoitsija ja kouluttaja eri puolilla maailmaa. Vuonna 2018 hän sai Englannin anglikaanisen kirkon merkittävän Thomas Cranmer Award- huomionosoituksen. 

Bell on monien vuosien aikana toimittanut BBC:n radio-ohjelmaa Thought for the Day, mikä on tuonut hänet tunnetuksi laajalti. Hän on myös antanut Iona-liikkeelle tunnistettavat kasvot ja toimii sen ajatusten edustajana. 

Joitakin Bellin lauluja on käännetty myös suomeksiː 

Suomen evankelis-luterilaisen kirkon virsikirjassa 

 Virsi 914 Etsi, kutsu minutkin (Take, O Take Me as I Am), 1995, suom. Pekka Kivekäs 2004 

Uusia virsiä 2009-kirjassa 

 Virsi 20 Elämä on meille lahja, 1966 (Suom. Anna-Mari Kaskinen) 
 Virsi 21 Etsi, kutsu minutkin (Take, O Take Me as I Am),1995, ruots. Viktoria Rudeback, suom. Pekka Kivekäs 2004 
 Virsi 22 Jumala syntyi maailmaan, 1987, norjaksi Hans Olav Mörk, suom. Pekka Kivekäs 
 Virsi 23 Jo ennen kuin käyn pöytään Kristuksen, 1989, suom. Anna-Mari Kaskinen 
 Virsi 24 Siitä, kun hän kuoli, kauan aikaa on, 1988, suom. Pekka Kivekäs

Lähteet 

Vuonna 1949 syntyneet
 Virsirunoilijat

Skotlantilaiset henkilöt
Elävät henkilöt
All India Majlis-e-Ittehadul Muslimeen

All India Majlis-e-Ittehadul Muslimeen (lyh. AIMIM) on intialainen poliittinen puolue. Se perustettiin 12. marraskuuta 1927 Hyderabadissa järjestetyssä kokouksessa, jossa sille annettiin nimeksi Ittehad Bainal Muslimeen. Puolueen tarkoituksena oli edistää muslimien sosioekonomista ja koulutuksellista asemaa. Kun Hyderabadin valtion liitettiin Intiaan vuonna 1948 puolue lakkasi väliaikaisesti olemasta. Puolueesta tuli vuonna 1960 Hyderabadin kaupunginvaltuuston pääoppositiopuolue. Kaupungin ulkopuolella puolueen merkitys on ollut vähäisempi ja se on saanut vain muutamia paikkoja osavaltioiden lainsäädäntöelimiin ja Lok Sabhaan. 

Lok Sabhaan puolue pääsi ensimmäistä kertaa vuonna 1984, jolloin sen silloinen puheenjohtaja Sultan Salahuddin Owaisi tuli valituksi Hyderabadin vaalipiiristä. Puolue on siitä lähtien onnistunut pitämään kyseisen vaalipiirin hallussaan. Salahuddin Owaisin kuoltua vuonna 2004 puolueen seuraavaksi ja nykyiseksi puheenjohtajaksi valittiin Asaduddin Owaisi. Vuoden 2019 parlamenttivaaleissa Asaduddin valittiin neljännelle kaudelleen edustamaan Hyderabadia. Hänen johdollaan puolueen suosio on lisääntynyt Intian muslimien keskuudessa ja se on onnistunut laajentumaan ydinalueensa Hyderabadin ulkopuolelle. Biharin osavaltiovaaleissa 2019 puolue voitti yhden paikan Kishanganjin vaalipiirissä. Puolueen kasvavan suosion syyksi on myös esitetty muslimien pettymystä, heidän aikaisemmin suosimiinsa, sekulaareihin ja alueellisiin puolueisiin. Osana yritystään saada yhteys nuoriin AIMIM tuli ensimmäiseksi puolueeksi, joka avasi virallisen TikTok-kanavan.

Lähteet

Intialaiset puolueet
Islam ja politiikka
Islam Intiassa
Naomi Seibt

Naomi Seibt (s. 18. elokuuta 2000 Münster, Saksa) on saksalainen aktivisti, joka tunnetaan ”anti-Gretana” eli Greta Thunbergin vastustajana ja ilmastonmuutoksen kieltäjänä. Hänen toimintaansa rahoittaa pitkälti konservatiivinen ajatushautomo Heartland Institute, joka on myös keksinyt hänelle ”anti-Greta” identiteetin. Lisäksi hän on AfD-puolueen nuorisojärjestön aktiivi.

Lähteet 

Näennäistiede
Saksalaiset henkilöt
Vaihtoehto Saksalle
Vuonna 2000 syntyneet
Elävät henkilöt
Black (televisiosarja)

Black () on televisioyhtiö OCNin esittämä eteläkorealainen draamasarja. Sen päärooleissa ovat Song Seung-heon, Go Ara, Lee El ja Kim Dong-jun.

Suomessa sarja alkoi samanaikaisesti Netflixissä.

Lähteet

Aiheesta muualla 
 Viralliset kotisivut

Eteläkorealaiset draamasarjat
2010-luvun televisiosarjat
Eteläkorealaiset fantasiasarjat
OCNin televisiosarjat
Aetaneun romance

Aetaneun romance (, ) on televisioyhtiö OCNin esittämä eteläkorealainen draamasarja. Sen päärooleissa ovat Sung Hoon ja Song Ji-eun.

Lähteet

Aiheesta muualla 
 Viralliset kotisivut

Eteläkorealaiset draamasarjat
2010-luvun televisiosarjat
Eteläkorealaiset komediasarjat
OCNin televisiosarjat
Deutsch (täsmennyssivu)

Deutsch tarkoittaa saksan kieltä tai saksalaista mutta on myös sukunimi:

 Adam Deutsch (s. 1995), ruotsalainen jääkiekkopuolustaja
 Adolph Deutsch (1897–1980), brittiläinen elokuvasäveltäjä
 David Deutsch (s. 1953), israelilaissyntyinen brittiläinen fysiikan professori
 Henrik Deutsch (1772–1838), suomalainen lääkäri
 Johan Deutsch (1707–1774), suomalainen kirkkoherra
 Karl W. Deutsch (1912–1992), tšekkiläissyntyinen politiikan tutkija
 Leo Deutsch eli Lev Deitš (1855–1941), venäläinen vasemmistopoliitikko
 Otto Erich Deutsch (1883–1967), itävaltalainen musiikintutkija

Luettelot henkilöistä sukunimen mukaan
Snäfä

Jani Reini, taiteilijanimeltään Snäfä, on suomalainen rap-artisti. Snäfä tunnetaan myös Etelän Vetelien toisena räppärinä Antti Karseen lisäksi. Snäfän levy-yhtiönä on tällä hetkellä Monsp Records.

Elävät henkilöt
Vuonna 1991 syntyneet
Suomalaiset hip hop -artistit
It's About Us

It's About Us on yhdysvaltalaisen popduon Alexin & Sierran debyyttialbumi, joka julkaistiin 7. lokakuuta 2014.

Kappaleet 

Vuoden 2014 albumit
Henry Williams Baker

Sir Henry Williams Baker (27. toukokuuta 1821 - 12. helmikuuta 1877) oli englantilainen anglikaaninen pappi ja virsirunoilija.

Baker sai koulutuksensa Trinity Collagessa, Cambridgessä ja hänet vihittiin papiksi 1844. Vuonna  1851 hänet nimitettiin apulaispapiksi Monklandiin 1851, missä hän toimi kuolemaansa saakka. Hän peri baronetin arvon isänsä kuoleman jälkeen 1859.

Vuosina ”1860-77 hän oli Anglikaanisen kirkon keskeisen laulukirjan ”Hymns An­cient and Mo­dern” uudistuskomitean puheenjohtajana. Siten hän on vaikuttanut merkittävästi anglikaanisen yhteisön ja  muidenkin kirkkojen virsilauluun. 

Hän kirjoitti itsekin virsiä, joista yksi on suomeksi Ruotsin kirkon virsikirjassa, virsi  638 "On koti kaiken surun tuolla puolen" (There is a blessèd home eyond this land of woe, 1861). Virren suomenkielinen teksti on Niilo Rauhalan käännös vuodelta 1995,  Britt G. Hallqvistin 1977 tekemän ruotsinkielisen tekstin mukaan.

Lähteet

Vuonna 1821 syntyneet
Vuonna 1877 kuolleet
Englantilaiset virsirunoilijat
Brittiläiset papit
Baronetit
From the Underground and Below

From the Underground and Below on thrash metal -yhtye Overkillin studioalbumi, joka julkaistiin 30. syyskuuta 1997.

Kappaleet

Kokoonpano
Bobby "Blitz" Ellsworth – laulu
D.D. Verni – basso, taustalaulu
Joe Comeau – kitara, taustalaulu
Sebastian Marino – kitara
Tim Mallare – rummut

Overkillin albumit
Vuoden 1997 albumit
Necroshine

Necroshine on thrash metal -yhtye Overkillin studioalbumi, joka julkaistiin 23. helmikuuta 1999.

Kappaleet

Kokoonpano
Bobby "Blitz" Ellsworth – laulu
D.D. Verni – basso
Joe Comeau – kitara, taustalaulu
Sebastian Marino – kitara
Tim Mallare – rummut
Mary Ellsworth – taustalaulu

Overkillin albumit
Vuoden 1999 albumit
Tuukka Ritokoski

Tuukka Armas Herman "Tuke-show" Ritokoski (s. 26. elokuuta 1993 Kerava) on suomalainen radiojuontaja. Hän on juontanut Radio Suomipopilla Aamulypsy-ohjelmaa yhdessä Jaajo Linnonmaan ja Anni Hautalan kanssa helmikuusta 2019 lähtien. 

Alun perin hän päätyi Nelonen Median Radioihin työharjoittelun kautta vuonna 2014. Hän aloitti Aamulypsyn kolmantena juontajana Juha Perälän poistuttua ohjelmasta. 

Koulutukseltaan Ritokoski on ylioppilas ja käynyt Laajasalon opiston urheilutoimittajalinjan. Hän alkaa opiskella syksyllä 2022 Helsingin yliopistossa luokanopettajaksi. 

Marraskuussa 2019 Ritokoski nähtiin Huuhkajien kansanjuhlan studioisäntänä yhdessä Marce Rendicin kanssa. 

Huhtikuussa 2020 Tuukka Ritokoski edusti Helsingin IFK:a ePlayoffseissa, jotka pelattiin NHL 20 -konsolipelillä ja striimattiin Telia TV:ssä, mtv-palvelussa ja C Morella.  Ritokoski ja IFK sijoittuivat finaalisarjassa toiseksi. 

Ritokoski on ollut ehdolla Vuoden radiojuontajaksi Radiogaalassa vuosina 2020 ja 2021.  Vuonna 2020 hän sijoittui yleisöäänestyksessä neljän parhaan joukkoon.

Lähteet 

Elävät henkilöt
Vuonna 1993 syntyneet
Suomalaiset radiotoimittajat
Coverkill

Coverkill on thrash metal -yhtye Overkillin cover-albumi, joka julkaistiin 26. lokakuuta 1999.

Kappaleet
 (Motörhead)
 (Sex Pistols)
 (Jethro Tull)
 (Deep Purple)
 (Kiss)
 (Black Sabbath)
 (Manowar)
 (Black Sabbath)
 (Judas Priest)
 (The Dead Boys)
 (Ramones)

Kokoonpano
Bobby "Blitz" Ellsworth – laulu
D.D. Verni – basso
Joe Comeau – kitara
Dave Linsk – kitara
Sebastian Marino – kitara
Tim Mallare – rummut
Sid Falck – rummut

Overkillin albumit
Vuoden 1999 albumit
Cover-albumit
Chaohu

Chaohu () on piirikuntatason kaupunki Anhuin maakunnassa Kiinassa. Hallinnollisesti se kuuluu prefektuuritason kaupunki Hefeihin.

Chaohun väkiluku on 920 000 ja pinta-ala 2 046 neliökilometriä.

Chaohun pormestari on Zhang Sheng ja puolueen sihteeri on Hu Qisheng.

Lähteet

Aiheesta muualla 

 Viralliset verkkosivut

Anhuin kaupungit
Kiinan piirikuntatason alueet
Rolando Arrojo

Rolando Arrojo (s. 1968) on kuubalainen eläkkeellä oleva baseballpelaaja, joka voitti muun muassa olympiakultaa vuonna 1992 ja maailmancupin kultaa vuonna 1994. Arrojo edusti Kuubaa monissa kilpailuissa.

Lähteet 

Kuubalaiset baseballpelaajat
Vuonna 1968 syntyneet
Elävät henkilöt
Tongo

Tongo on pieni kaupunki ja se sijaitsee Upper East Ghanassa joka taas puolestaan sijaitsee Ghanan valtiossa. Tongossa on monia nähtävyyksiä, kuten Tengzugin pyhäkkö.

Tongossa on myös Tongo Whistling Rocks eli paikka jossa on erikoisia kiviä.

Lähteet 

Ghanan kaupungit
Xintai

Xintai on kaupunki joka on Kiinan valtiossa, tarkalleen ottaen Shandongissa. Xintaissa tehtiin vuonna 2010 väkiluvunlaskenta, jossa todettiin että Xintain väestönluku on 1 315 942.

Xintain pinta-ala on yhteensä 1 933 km2.

Lähteet 

Shandongin kaupungit
Kiinan piirikuntatason alueet
Tanba-Sasayama

Tanba-Sasayama () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin itäosassa vuorten ympäröimällä Sasayaman tasangolla, jonka keskiosassa virtaa Sasayamajoki. Koillisessa kaupunki rajautuu Kioton, kaakossa Osakan prefektuuriin. Tanba-Sasayamassa on 41 294 asukasta (helmikuussa 2020) ja sen pinta-ala on 377,59 neliökilometriä.

Sasayaman kaupunki perustettiin vuonna 1999, kun aiempaan Sasayaman maaseutukaupunkiin liitettiin kolme muuta maaseutukaupunkia, Konda, Nishiki ja Tannan. Vuoden 2019 toukokuussa kaupunki vaihtoi nimensä Tanba-Sasayamaksi. Edo-kaudella Sasayama kasvoi linnanaluskaupunkina ja Sasayaman daimiokunnan keskuksena. Alueen läpi kulki historiallinen Kiotoon johtava San’indō-tiereitti, ja Sasayaman lisäksi Fukusumin alue toimi sen varren postiasemana (shukuba). Molemmilla paikkakunnilla on säilynyt vanhaa kaupunkimiljöötä, joka on suojeltu. Merkittävin elinkeino seudulla on maatalous, joka tuottaa esimerkiksi riisiä, teetä, kastanjoita, yamaimoa (Dioscorea japonica), mustia soijapapuja, männyntuoksuvalmuskaa ja naudanlihaa. Perinteinen käsityöteollisuuden tuote on Tanba-keramiikka, jonka valmistus on keskittynyt kaupungin lounaisosiin. 

Tanba-Sasayaman rakennettuun kulttuuriperintöön kuuluvat esimerkiksi Sasayaman linnan ja Yakamin linnan rauniot, Kasugan pyhäkkö ja Daikoku-jin temppeli. Kaupungissa toimii Kagobō-onsenin kuuma lähde, joka liitetään Heike no ochiudo -legendaan. Tanba-Sasayama tunnetaan myös dekansho-bushi-kansanlauluperinteestä, jonka kunniaksi järjestetään elokuisin festivaali. Kaupungin alueella sijaitsee kolme prefektuurin luonnonpuistoa. Tanba-Sasayamaa palvelee JR Nishi-Nihonin Fukuchiyama-linja.

Kuvia

Lähteet

Aiheesta muualla 

 Kaupungin internetsivut 

Hyōgon prefektuurin kaupungit
Masked Singer Suomi

Masked Singer Suomi on MTV3-kanavalla keväällä 2020 alkanut suomalainen viihdeohjelma, joka perustuu eteläkorealaiseen Masked Singer -formaattiin. Ohjelmassa julkisuudesta tunnetut henkilöt esiintyvät laulaen naamion takaa ja tuomariston tulee arvata annettujen vihjeiden perusteella keitä naamioiden takana on. Tunnistamisen vaikeuttamiseksi henkilöiden puheäänet on muutettu esittelyvideoissa ja haastatteluissa. 

Formaattiin kuuluu, että televisiolähetyksessä kuultavat lauluesitykset nauhoitetaan etukäteen studiossa, koska maskit vaikuttaisivat suoraan laulamiseen, mutta lauluraitoihin ei tehdä kuitenkaan merkittäviä muutoksia. Tästä huolimatta, laulajat voivat laulaa lavalla ääneen, mutta tämä ei kuulu nauhoitusten ja studiomusiikin takia. Kuvauksissa mukana oleva studioyleisö äänestää joka jaksossa esiintyjistä mielestään parasta. Vähiten ääniä saanut pudotetaan pois jatkosta ja hän paljastaa henkilöllisyytensä. Finaalissa on jäljellä kolme esiintyjää, joista voittaja paljastetaan viimeiseksi.

Ohjelmaa juontaa Ilkka Uusivuori ja sen vakiopanelisteina toimivat Janne Kataja, Jenni Kokander sekä Maria Veitola. Syksyllä 2020 esitetyllä toisella kaudella uutena vakiopanelistina aloitti Christoffer Strandberg.

Kesäkuussa 2021 tiedotettiin ohjelman saavan kolmannen kauden syksyllä. Pääosissa ovat tuttuun tapaan Ilkka Uusivuori, Janne Kataja, Maria Veitola, Jenni Kokander ja Christoffer Strandberg.

Tuotantokaudet

Lähteet

Aiheesta muualla 
 

2020-luvun televisiosarjat
Musiikkiohjelmat
Raymond James Stadium

Raymond James Stadium on monikäyttöinen stadion Tampassa, Floridassa. Sen kapasiteetti on 65 000, mutta se voidaan laajentaa 75 000 paikkaan. Stadion on NFL-joukkue Tampa Bay Buccaneersin kotistadion. Stadion on Buccaneersin lisäksi useamman muun amerikkalaisen jalkapallojoukkueen kotistadion.

Stadionin rakennustyöt aloitettiin vuonna 1996. Ensimmäisen kerran stadion oli käytössä 20. syyskuuta 1998, kun Buccaneers kohtasi Chicago Bearsin. Vuonna 2016 stadionille tehtiin yli 140 miljoonan dollarin remontti.

Lähteet

Aiheesta muualla 

Yhdysvaltain jalkapallostadionit
Yhdysvaltain amerikkalaisen jalkapallon stadionit
Floridan rakennukset ja rakennelmat
Floridan urheilu
Moskovan Ahvenanmaa-sopimus

Moskovan Ahvenanmaa-sopimus eli Sopimus Suomen ja Sosialististen Neuvostotasavaltain Liiton välillä Ahvenanmaan saarista on vuonna 1940 solmittu valtiosopimus Suomen ja Neuvostoliiton välillä Ahvenanmaan asemasta.

Sopimuksessa Suomi sitoutui demilitarisoimaan Ahvenanmaan saaret, olemaan linnoittamatta niitä sekä olemaan asettamatta niitä muiden valtioiden aseellisten voimien käytettäväksi. Neuvostoliitto sai oikeuden pitää Ahvenanmaan saarilla omaa konsulinvirastoaan, jonka toimivaltaan, tavanomaisten konsulintehtävien lisäksi, kuuluu valvoa sopimuksen noudattamista.

Venäjä tai Neuvostoliitto ei ollut osapuolena lokakuun 1921 Geneven sopimuksessa Ahvenanmaan asemasta. Talvisodan jälkeen Neuvostoliitto painosti Suomen solmimaan erillisen kahdenvälisen valtiosopimuksen Ahvenanmaan asemasta.

Lähteet
SOPIMUS Suomen ja Sosialististen Neuvostotasavaltain Liiton välillä Ahvenanmaan saarista, FinLex

Neuvostoliiton ulkopolitiikka
Ahvenanmaan historia
1900-luvun kansainväliset sopimukset
1940
Quebecin liberaalipuolue

Quebecin liberaalipuolue (ran. Parti libéral du Québec, lyh. PLQ) on Quebecissa toimiva liberaalinen puolue, joka on itsenäinen Kanadan liberaalipuolueesta.

Puolueen yksi varhaisista vaikuttajista oli Henri-Gustave Joly de Lotbinière (1829–1908), joka kampanjoi mm. kirkon ja valtion erottamisen puolesta. Vuonna 1878 hänet valittiin Quebecin kenraalikuvernööriksi..  

Viimeisimmissä provinssin vaaleissa puolue sai 31 edustajaa ja jäi oppositioon. Huonon vaalituloksen johdosta puolueen silloinen puheenjohtaja Philippe Couillard jätti puolueen puheenjohtajuuden.

Lähteet 

Kanadalaiset puolueet
Québec
Sinimerikissa

Sinimerikissa (Anarhichas denticulatus) on merikissojen (Anarhichadidae) heimoon kuuluva polaarisissa merivesissä elävä kalalaji.

Koko ja ulkonäkö 

Sinimerikissa voi kasvaa maksimissaan 180 senttimetrin mittaiseksi. Suurin julkaistu paino on 20 kilogrammaa. Sen ruumis on tukeva. Väritys on kalan nimestä huolimatta pääosin harmaa ja ruskea. Joskus siinä on myös sinistä tai violettia vivahdetta. Kyljillä on tummia täpliä, jotka ovat selkeiten näkyvissä ruumiin yläosassa ja selkäevässä. Täplät haalistuvat jonkin verran kalan vanhetessa. Selkäevä on pitkä ja se ulottuu pään takaosasta pyrstön tyveen asti. Pyrstö on hieman kuperan muotoinen ja täysin selkäevästä erillinen evä. Peräevä on myös suhteellisen pitkä ja kattaa puolet kalan pituudesta. Sinimerikissan pää on suuri ja sen hampaat muihin merikissoihin verrattuna terävämmät. Yläleuassa on kahdesta kolmeen pitkää ja terävää hammasta loppujen ollessa kartiomaisia ja tylpempiä. Alaleuassa pidempiä ja terävämpiä hampaita on neljästä kuuteen kappaletta.

Levinneisyys ja elinympäristö 
Sinimerikissaa tavataan alueella Huippuvuorilta Novaja Zemljaan asti sekä Barentsinmerellä, Norjanmerellä, Shetlandinsaarten, Färsaarten ja Islannin ympäristössä ja myös kaakkoisen Grönlannin rannikolla ja sen lounaisosan rannikolta lähes Cape Codiin asti. Se elää myös harvinaisena Pohjanmeressä ja Skagerrakissa. Sinimerikissa elää vedenpohjassa tai välivedessä 30–1 000 metrin syvyydessä vedenpinnasta. Sen elinympäristöjä ovat mannerjalustan kylmät vedet ja lieju-, kivi- ja kalliopohjat. Toisinaan sitä havaitaan myös muunlaisilta vedenpohjilta.

Ravinto ja elintavat 
Sinimerikissan ravintoa ovat kampamaneetit, meduusat, pienet kalat, piikkinahkaiset, äyriäiset ja simpukat. Sukukypsyyden se saavuttaa 5–6 vuoden iässä. Laji kutee huhti-lokakuussa kovalla vedenpohjalla. Keskikokoinen naaras tuottaa lähes 50 000 mätimunaa, jotka ovat halkaisijaltaan 7–8 millimetriä. Ne laskeutuvat kivien ja kallion koloihin. Koiras vartioi mätiä kunnes se kuoriutuu. Poikaset elävät avovedessä. Sinimerikissa voi elää ainakin 12 vuoden ikäiseksi.

Uhat 
Sinimerikissaa ei juurikaan lajikohtaisesti kalasteta sen vetisen ja hyytelömäisen lihan vuoksi, jonka maku on tiettävästi kehno. Se on silti vaarantunut etenkin Atlantin valtameren länsiosassa, koska se jää usein muille kaloille tarkoitettuihin pyydyksiin. Sen populaatioiden on arvoitu heikentyneen 1970-luvun lopusta yli 90 prosenttia. Eniten se on tähän mennessä romahtanut 1980-luvulla.

Lähteet 

Kivinilkkakalat
Uhanalaiset kalat
Meghri

Meghri (arm. Մեղրի) on pieni kaupunki Armeniassa, tarkalleen ottaen Sjunik'in maakunnassa. Vuonna 2011 tehtiin väkiluvunlaskenta, jossa todettiin että Meghrissä asuu n. 4 580 ihmistä.

Meghri sijaitsee 376 kilometrin päässä Armenian pääkaupungista Jerevanista.

Meghrin pinta-ala on 3 km2. Kaupunki käyttää aikavyöhykettä GMT+4.

Aiheesta muualla 

Armenian kaupungit
Lorenz Diefenbach

Lorenz Diefenbach (1806 Ostheim, Hessen − 1883 Darmstadt, Saksa) oli saksalainen kirjailija ja kieli- ja kansatieteen tutkija. Diefenbach osallistui 1848 esiparlamenttiin Frankfurtissa, ja 1865 hänet nimitettiin Frankfurtin kaupunginkirjastonhoitajaksi. Hän julkaisi poliittisia kirjoituksia ja runoja ja romaaneja mutta myös tieteellisiä julkaisuja, kuten Celtica (1839−1842), Origines Europaeae (1861), Vergleichendes Wörterbuch der gothischen Sprache (1846−1851), Glossarium latino-germanicum mediae et infimae aetatis (1857), Völkerkunde Osteuropas (1880) sekä Ernst Wülckerin kanssa teoksen Hoch- und niederdeutsches Wörterbuch (1874−1885).

Nationalistikirjailijaksi luonnehditun Diefenbachin teoksen Arbeit macht frei (1873) nimestä on peräisin keskitysleirien yhteydestä tunnettu sanonta. Hän korostaa teoksessaan työnteon hyvettä.

Lähteet

Aiheesta muualla

Saksalaiset kielitieteilijät
Kansatieteilijät
Saksalaiset kirjailijat
Vuonna 1806 syntyneet
Vuonna 1883 kuolleet
Otto von Kotzebue

Otto von Kotzebue (30. joulukuuta 1787 Rääveli, Viro – 15. helmikuuta 1846 Rääveli, Viro) oli venäläinen laivastoupseeri ja tutkimusmatkailija. Hän purjehti maapallon ympäri kolmesti ja kartoitti matkoillaan suuren osa Alaskan rannikkoa. Hän löysi muun muassa Kotzebue Soundin ja useita Tyynenmeren saaria.

Von Kotzebue on baltiansaksalainen aatelissuku. Otto von Kotzebuen isä oli kirjailija August von Kotzebue. Von Kotzebuen ensimmäinen maailmanympäripurjehdus tapahtui 1803–1806 Adam Johann von Krusensternin retkikunnassa. Von Kotzebue varusti oman retkikuntansa vuonna 1815 ja purjehti Kap Hornin kautta Pääsiäissaarille. Sieltä hän jatkoi Polynesian kautta Kamtšatkaan ja Alaskan rannikkolle. Von Kotzebuen retkikunta palasi Pietariin 1818. Hän kokosi vuonna 1823 toisen retkikunnan, joka noudatteli aiemman reittiä. Tällä kertaa hän tutki myös Eteläistä Tyyntämerta. Retkikunta palasi Venäjälle 1826.

Von Kotzebue kuoli kotonaan Räävelissä Tallinnassa vuonna 1846. Hänet on haudattu Kosen pitäjän hautausmaalle.

Lähteet

Vuonna 1787 syntyneet
Vuonna 1846 kuolleet
Venäläiset tutkimusmatkailijat
Gubin

Gubin (saks. Guben) on kaupunki Puolassa, tarkalleen ottaen Lubuszin voivodikunnassa. Gubinin väestönluku oli 16 778 vuonna 2016.

Gubinin pinta-ala on 20,68 km2. Kaupunki käyttää postinumeroa 66-620 ja aikavyöhykettä UTC+1.

Aiheesta muualla 

Lubuszin voivodikunnan kaupungit
Czarne

Czarne (saks. Hammerstein) on kaupunki Puolassa, tarkalleen ottaen Pommerin voivodikunnassa. Czarnen väestönluku oli 5 917 vuonna 2006.

Czarnen pinta-ala on 46,39 km2. Kaupunki käyttää postinumeroa 77-330.

Aiheesta muualla 

Pommerin voivodikunnan kaupungit
Alloxylon pinnatum

Alloxylon pinnatum on proteakasveihin kuuluva kasvilaji. Kasvi viihtyy runsain määrin siellä missä on kukkuloita ja rinteitä. Sitä tavataan Australian Uudesta Etelä-Walesista. Alloxylon pinnatum on myös viljelykasvi. Se on noin 30 cm korkuinen.

Kuvia

Lähteet 

Proteakasvit
Uhanalaiset kasvit
Charles Wentworth Dilke (1843–1911)

Charles Wentworth Dilke (1843−1911), sir, oli englantilainen kirjailija ja valtiomies.

Dilke teki 1866−1867 maailmanympärimatkan ja julkaisi teoksen Greater Britain. Suuren menestyksen saaneessa teoksessaan Dilke käsittelee aihettaan Englannin maailmanvallan näkökannalta. Dilke valittiin 1868 alahuoneeseen, jossa hän liittyi äärimmäisiin radikaaleihin. Hänet valittiin 1880 ulkomaanasiain alivaltiosihteeriksi ja 1882 paikallishallintoviraston johtajaksi, jossa virassa hän toimi työväestön asunto- ja terveysolojen parantamiseksi. Hän luopui William Ewart Gladstonen toisen hallituksen erotessa virastaan, ja häntä vastaan vireillä olleen avioeroa koskevan häväistysjutun vuoksi hän jäi pois uudesta kabinetista. Ensin tuomio oli vapauttava, mutta 1886 Dilke tuomittiin aviorikoksesta, ja hän menetti vaalisijansa. Hän oli alahuoneen jäsen jälleen vuodesta 1892.

Dilke on julkaissut laajan matkakirjansa lisäksi henkevän poliittisen satiirin The fall of prince Florestan of Monaco (1874) sekä The present position of European politics (1887), The British army (1888) ja Problems of Greater Britain (1890).

Lähteet

Aiheesta muualla

Brittiläiset poliitikot
Englantilaiset kirjailijat
Yhdistyneen kuningaskunnan alahuoneen jäsenet
Vuonna 1843 syntyneet
Vuonna 1911 kuolleet
Kiinan kasvisto

Kiinan kasvisto on monimuotoinen. Yli 30 000 kasvilajia elää Kiinassa luonnonvaraisena, mikä edustaa lähes kahdeksasosaa maailman kaikista kasvilajeista, johon luetaan mukaan ne tuhannet, joita ei kasva missään muualla maapallolla.

Kiinassa kasvaa monia metsätyyppejä. Sekä koilliseen että luoteeseen ulottuvat vuoret ja kylmät havumetsät, joissa elää sellaisia lajeja, kuten hirvi ja kauluskarhu, sekä noin 120 lintulajia. Kosteissa havupuumetsissä voi olla bambutiheikköjä pohjakerroksena, joiden tilalta on alppiruusuja, katajaa ja marjakuusia kasvavissa korkeammissa montaanimetsissä. Subtrooppiset metsät, jotka vallitsvat Keski- ja Etelä-Kiinassa, palvelevat kokonaista 146 000 kasvilajia. Trooppiset sademetsät ja kausisademetsät sisältävät neljänneksen kaikista Kiinassa löydetyistä kasvi- ja eläinlajeista, vaikka niiden levinneisyys rajoittuukin Yunnanin ja Hainanin maakuntiin.

Sammalista Kiinassa kasvaa noin 2 120 lajia, mikä on monimuotoisin sammalkasvillisuus pohjoisella lauhkealla vyöhykkeellä.

Lähteet 

Kasvisto
Kiina
Bolu

Bolu on suuri kaupunki Turkissa. Se on hallinnollinen keskusta Bolun maakunnassa. Vuoden 2012 väestönlaskennassa Bolun väkiluku oli 13 1264. Pinta-ala on 1 524,37 km2.

Bolun pormestarina toimii Tanju Özcan.

Bolussa on monia nähtävyyksiä, kuten Abant-järvi (näkyy kuvassa).

Aiheesta muualla 

Turkin kaupungit
Ivan Dmitrijev

Ivan Ivanovitš Dmitrijev (1760−1837) oli venäläinen runoilija. Hän oli monen muun venäläisen kirjailijan tavoin aluksi upseeri. Gavrila Deržavinin ja varsinkin Nikolai Karamzinin tuttavuus kehitti hänen runollisia lahjojaan. Vuonna 1791 hän julkaisi Karamzinin aikakauslehdessä Moskovski zurnal runomuotoisia satuja, joista yksi, nimeltään 'Muodinmukainen vaimo', sekä 'Kyyhky'-niminen runo herättivät ihastusta. Hänen seuraavista tuotteistaan parhaana on pidetty satiiria 'Vieras mielipide', jonka terävä pila oli tähdätty oodinkirjoitusmuotia vastaan. Vuonna 1795 Dmitrijev julkaisi runokokoelman 'Minun joutavuuteni'.

Saatuaan eron sotapalveluksesta everstin arvoon ylennettynä Dmitrijev oli seuraavana vuonna lähdössä keisari Paavalin luo tätä kiittämään, kun hänet vangittiin epäiltynä osallisuudesta salaliittoon keisarin henkeä vastaan. Mutta epäilyksen perusteettomuus selvisi pian, ja keisari hyvitti loukattua monin armonosoituksin. Dmitrijev kutsuttiin Moskovaan keisarin kruunaukseen ja nimitettiin siellä apanaasimaiden ministerin apulaiseksi, ja sen jälkeen häntä käytettiin useissa korkeissa hallinnollisissa toimissa. Hän oli muun muassa 1810 oikeusministerinä. Hänen jälkeenjääneet muistelmansa ('Katsaus elämääni') julkaistiin 1866. Dmitrijevin tyyli oli keveää, siroa ja terävää, ja hän vapautti venäläisen runokielen vanhentuneista ja kankeista sanoista ja muodoista. Näin hänestä tuli runokielen uudistaja.

Lähteet

Aiheesta muualla

Venäläiset runoilijat
Venäläiset virkamiehet
Vuonna 1760 syntyneet
Vuonna 1837 kuolleet
Pjotr Dolgorukov

Pjotr Vladimirovitš Dolgorukov (1816 − 1868 Bern, Sveitsi) oli venäläinen kirjailija. Hän joutui keisari Nikolai I:n epäsuosioon jo salanimellä kreivi d’Almagro julkaisemansa kirjan Notice sur les principales familles de la Russie (1843) vuoksi, jonka tähden hänet karkotettiin Vjatkaan. Hän oleskeli karkotuksen jälkeen joitakin vuosia Pietarissa ja sitten Pariisissa. Mutta julkaistuaan Pariisissa teoksensa La vérité sur la Russie (1860) hän menetti kaikki maatilansa Venäjällä ja joutui ikuiseen maanpakolaisuuteen. Edellä mainittujen teosten lisäksi Dolgorukov julkaisi Dolgorukovin suvun historian (1840), Venäjän aateliston sukutaulut (1854−1857) sekä muistelmansa (1867−1871).

Lähteet

Aiheesta muualla

Venäläiset kirjailijat
Sukututkijat
Vuonna 1816 syntyneet
Vuonna 1868 kuolleet
Bloodletting

Bloodletting on thrash metal -yhtye Overkillin studioalbumi, joka julkaistiin 24. lokakuuta 2000.

Kappaleet

Kokoonpano
Bobby "Blitz" Ellsworth – laulu
D.D. Verni – basso
Dave Linsk – kitara
Tim Mallare – rummut

Overkillin albumit
Vuoden 2000 albumit
Walesin naisten jalkapallomaajoukkue

Walesin naisten jalkapallomaajoukkue edustaa Walesia naisten jalkapallon kansainvälisissä otteluissa. Sitä hallinnoi Walesin jalkapalloliitto. Wales on jalkapallon naisten maailmanrankingissa sijalla 34.

Walesin naisten jalkapallomaajoukkue ei ole vielä toistaiseksi päässyt MM- tai EM-kilpailuihin.

Lähteet

Aiheesta muualla 

Naisten jalkapallomaajoukkueet
Walesin jalkapallo
ReliXIV

ReliXIV on thrash metal -yhtye Overkillin studioalbumi, joka julkaistiin 22. maaliskuuta 2005.

Kappaleet

Coma (Live at Club Citta 2004) (Japanin bonuskappale)

Kokoonpano
Bobby "Blitz" Ellsworth – laulu
Dave Linsk – kitara
Derek Tailer – kitara
D.D. Verni – basso
Tim Mallare – rummut

Overkillin albumit
Vuoden 2005 albumit
Pink Lake

Pink Lake on suolajärvi, joka sijaitsee Länsi-Australiassa. Se on noin 3 kilometrin päässä Esperancen kaupungista.

Pink Lake tunnetaan siitä, että sen vesi oli ennen vaaleanpunaista. Se vaihtoi usein väriä olosuhteiden muuttuessa, mutta vuonna 2017 se lakkasi vaihtamasta väriä. Tämä johtui osittain Dunaliella salina-levästä.

Pink Lake on edelleen suosittu matkailukohde, vaikka se ei enää olekaan vaaleanpunainen.

Lähteet

Aiheesta muualla 

Suolajärvet
Immortalis

Immortalis on thrash metal -yhtye Overkillin studioalbumi, joka julkaistiin 9. lokakuuta 2007.

Kappaleet

 (Aasian bonuskappale)

Bonus CD/DVD versio

Kokoonpano
Bobby "Blitz" Ellsworth – laulu
Dave Linsk – kitara
Derek Tailer – rytmikitara
D.D. Verni – basso
Tim Mallare – rummut
Randy Blythe – laulu kappaleessa Skull and Bones

Overkillin albumit
Vuoden 2007 albumit
Ironbound

Ironbound on thrash metal -yhtye Overkillin studioalbumi, joka julkaistiin 29. tammikuuta 2010.

Kappaleet

Kokoonpano
Bobby "Blitz" Ellsworth – laulu
Dave Linsk – kitara
Derek Tailer – rytmikitara
D.D. Verni – basso
Ron Lipnicki – rummut

Overkillin albumit
Vuoden 2010 albumit
Sydney Carter

Sydney Bertram Carter (6. toukokuuta 1915 Camden Town, Lontoo – 13. maaliskuuta 2004 Herne Hill, Lontoo) oli englantilainen runoilija, kansanmuusikko ja virsirunoilija.

Carter opiskeli Christ's Hospital schoolissa Horshamissa, West Sussexissa sekä Oxfordin Balliol Collegessa. Hän opiskeli historiaa ja suoritti tutkintonsa 1936. Toisen maailmansodan aikana hän palveli sairaankuljetustehtävissä Egyptissa, Palestiinassa ja Kreikassa. Kreikassa hän kiinnostui kansanmusiikista ja 1950-luvulla hän alkoi tutustua englantilaiseen kansanmusiikkiin. Myös Englannissa oli herännyt innostus tehdä lauluja "kansalle", ja innostusta etsittiin aina brittiläisestä kansanmusiikista amerikkalaiseen musiikkiin. Ensimmäiset laulunsa Carter kirjoitti 1950 luvulla. Aluksi hänen laulunsa kattoivat monia aihepiirejä, mutta 1960-luvun alkupuolla hänestä tuli "the founding father" englantilaiselle kansanhymnille "English Folk Hymnody". Hän julkaisi ensimmäiset laulunsa painettuna 1964 9 Carols or ballads -nimisenä vihkona. 1950-luvulla hän kirjoitti myös musikaali- ja revyytekstejä. 

1960-luvulla kirjoitti lauluja ja toimi musiikkikriitikkona sekä teki konsettikiertueita aina 1980-luvulle saakka.

Tunnetuimpia hänen kirjoittamiaan lauluja on "Lord of The Dance", "One More Step" ja "When I Needed a Neighbour". "Lord of The Dance" on eräänlainen kunnianosoitus amerikkalaiselle Shaker-liikkeen laulu- ja tanssiperinteelle. Monet Carterin laulut ovat myöhemmin saaneet virren aseman.

Joitakin Sydney Carterin lauluja on käännetty myös suomeksiː

Kirjassa Messulauluja

 Maria, nyt mitä teet voiteellesi (Said Judas to Mary, "Now What Will You Do) Suom Anna-Mari Kaskinen
 Matkaa tee (Travel on, travel on, there's a spirit that is flowing)  Suom. Anna-Mari Kaskinen, 

Ruotsin kirkon virsikirja

 Virsi 97 Lähimmäistä kun etsin (When I needed a neighbour)  Suom. Anna-Mari Kaskinen 1995

Lähteet 

Englantilaiset virsirunoilijat
Englantilaiset muusikot
Vuonna 1915 syntyneet
Vuonna 2004 kuolleet
Sylwia Spurek

Sylwia Iwona Spurek (s. 29. tammikuuta 1976) on puolalainen lakimies ja poliitikko. Hänellä on oikeustieteen tohtorin tutkinto.

Spurek oli sijainen oikeusasiamiesta (2015–2019).

Hän on Euroopan parlamentin jäsen.

Lähteet 

Puolalaiset poliitikot
Puolalaiset europarlamentaarikot
Vuonna 1976 syntyneet
Elävät henkilöt
The Electric Age

The Electric Age on thrash metal -yhtye Overkillin studioalbumi, joka julkaistiin 27. maaliskuuta 2012.

Kappaleet

2013 deluxe edition bonuskappaleet

Kokoonpano
Bobby "Blitz" Ellsworth – laulu
Dave Linsk – kitara
Derek Tailer – kitara
D.D. Verni – basso
Ron Lipnicki – rummut

Lähteet 

Overkillin albumit
Vuoden 2012 albumit
Kalastuslain 379/2015 käyttö- ja hoitosuunnitelma

Kalastuslain mukaan:

 36 § Käyttö- ja hoitosuunnitelman laatiminen:  Kalatalousalue laatii ehdotuksen alueensa kalavarojen käyttö- ja hoitosuunnitelmaksi.
 37 § Käyttö- ja hoitosuunnitelman hyväksyminen:  Elinkeino-, liikenne- ja ympäristökeskus hyväksyy käyttö- ja hoitosuunnitelman.
 39 § Käyttö- ja hoitosuunnitelman toimeenpanon valvonta:  Elinkeino-, liikenne- ja ympäristökeskus valvoo, että kalatalousalueen käyttö- ja hoitosuunnitelma toimeenpannaan.
 41 § Kalastuksen järjestäminen:  Kalastus on järjestettävä käyttö- ja hoitosuunnitelman mukaisesti.

Käyttö ja hoitosuunnitelma tuo suunnitelmallisen toimintamallin kalatalouteen.  Anne Kalmari (kesk.) näkee uuden lain uhkaavan lähidemokratiaa ja sopimisvapautta.   

Lakia alempitasoisten ohjeiden ja mallien soveltamiseen voi liittyä monenlaisia ongelmia. Lakia alempiasteisella säädöksellä ei voi säätää sellaisista asioista jotka vaativat lakitasoisen käsittelyn, kuten perusoikeuksien loukkaukset. KHS:sä määritetään kartalla alueet joille ELY voi antaa 13§ mukaisen alueellisen luvan, vastoin kalastusoikeuden omistajan tahtoa. KHS:ssä määritellään usein myös hinta jolla omistajan on tehtävä kalastusoikeuden vuokraus. Julkisoikeudellisen yhdistyksen oikeus hinnoitella yksityistä omaisuutta on kalatalouden kummallinen piirre ja oikeuden laillisuus on kyseenalaistettu. Lupapäätöstä on noudatettava muutoksenhausta huolimatta.

Käyttö- ja hoitosuunnitelma hyväksytään kalatalousalueen yleiskokouksessa. Yleiskokoukseen saavat osallistua yli 50 ha osakaskunnat, yli 50 ha yksityiset vesialueet, yhteisedustaja alle 50 ha vesialueilta ja valtakunnalliset kalastusalan järjestöt. Kalataloushallinnon mukaan käyttö- ja hoitosuunnitelma on kaikkia kalatalousalueen kalastusoikeuden omistajia, osakaskuntia ja niiden jäseniä velvoittava keskinäinen sopimus kalastuslain 41§ perusteella. Kalatalousalueen yleiskokous vahvistaa ehdotuksen käyttö- ja hoitosuunnitelmaksi enemmistöpäätöksena.

Lähteet 
Kalastuslaki 10.4.2015/379 
https://issuu.com/suomen-kalastuslehti/docs/skl_2019_7_issuu
Helsingin lähiradio, ohjelma 4 / 2021
Kalatalouden keskusliitto: Käyttö- ja hoitosuunnitelma

Viitteet

Aiheesta muualla 
 
Kalatalouden keskusliitto

Kalastusalueet
Julkisoikeus
Suomen kalatalous
Villa Frosterus

Villa Frosterus on Espoon Soukan Soukanniemellä sijaitseva kaksikerroksinen huvila. Vuonna 1913 valmistuneen huvilan suunnitteli ja rakennutti arkkitehti Sigurd Frosterus. Kauniaisten kaupunki hankki huvilan ja sen ympäröimän Soukanniemen kuuden hehtaarin alueen vuonna 1989, ja alue on nykyisin kauniaislaisten viristysalue.

Taustaa ja huvilaelämää 

Soukanniemellä sijaitsi 1880-luvulla rakennettu suuri huvila Stora villan. Sitä kutsuttiin myös nimellä amiraalin huvila suomalaisen sotilaan ja Venäjän laivaston amiraalin Oscar von Kraemerin mukaan. Hänen toimiessaan Venäjän keisarin kenraaliadjutanttina keisari Alekanteri III seurueineen vieraili Soukanniemellä 20. kesäkuuta – 2. heinäkuuta 1883. Vierailun muistona on lähistöllä kallioon hakattu muistokirjoitus. 

Amiraalin tytär Emmy avioitui Sigurd Frosteruksen kanssa, joka puratti vanhan huvilan. Sen paikalla on nykyisin pallokenttä. Valmistuneen uuden huvilan Lilla villanin eli Pienen huvilan alueella oli rantasauna, joka oli aikaisemmin todennäköisesti kalastajamökki. 

Frosterukset asuivat ajan tapaan huvilalla kesäkuusta syyskuuhun. Rakennuksen toisessa kerroksessa on Sigurd Frosteruksen arkkitehdin työhuone. Alueen myivät Kauniaisten kaupungille Sigurd Frosteruksen tyttäret.

Lähteet

Aiheesta muualla 
 

Espoon huvilat
Kauniaisten rakennukset ja rakennelmat
Soukka
Erkki Kuronen

Erkki Olavi Kuronen (s. 16. maaliskuuta 1970 Kuhmo) on Nordic Talc Oy:n toimitusjohtaja. Kuronen aloitti tehtävässään syyskuussa 2022.

Kuronen on myös toiminut  Sotkamo Silver Oy:n toimitusjohtajana ja Sotkamo Silver AB:n konsernijohtajana. Hän oli tehtävässään toukokuusta 2019 syyskuuhun 2022. Ennen toimitusjohtajana oloaan Kuronen toimi kaivospäälikkönä (COO) vuosina 2016–2019. Ennen Silverille menoaan Kuronen on toiminut Mondo Mineralsin group geology and mining managerina sekä muissa tehtävissä vuodesta 1996 alkaen. Kuronen on koulutukseltaan geologi ja opiskellut Oulun yliopistossa.

Kuronen asuu nykyään Sotkamossa.

Lähteet

Aiheesta muualla 
 Yhtiön johto  Sotkamo Silver

Suomalaiset yritysjohtajat
Vuonna 1970 syntyneet
Elävät henkilöt
Sami Alasara

Sami Petteri Alasara (s. 21. heinäkuuta 1972 Vantaa ) on Lappajärven kunnanjohtaja vuodesta 2019. Hän on toiminut useissa luottamustehtävissä vuodesta 2009 ja tehnyt pitkän uran liikemiehenä ja yrittäjänä. Sami Alasaralla on viisi lasta, jotka ovat syntyneet vuosina 1999, 2001, 2006, 2014 ja 2019 ja kotipaikka Sipoossa.

Alasara näyttelee keväällä 2022 ensi-iltaansa tulevassa Toinen mies -elokuvassa.

Lähteet 

Lappajärven kunnanjohtajat
Vuonna 1972 syntyneet
Elävät henkilöt
Blaženka Divjak

Blaženka Divjak (s. 1967) on kroatialainen matemaatikko joka on toiminut 9. kesäkuuta 2017 lähtien tiede- ja koulutusministerinä Andrej Plenkovićin hallituksessa. Aikaisemmin Divjak on työskennellyt Zagreb Faculty of Organization and Informaticsin tiedekunnassa.

Lähteet

Aiheesta muualla 

Kroatialaiset poliitikot
Kroatialaiset matemaatikot
Ministerit
Vuonna 1967 syntyneet
Elävät henkilöt
Stjepan Gradić

Stjepan Gradić (1613–1683) oli filosofi, tiedemies, fyysikko ja matemaatikko. Hänen filosofiset tyylinsä olivat aristotelismi ja skolastiikka. Gradić toimi vuonna 1682 Vatikaanin kirjaston johtajana.

Lähteet

Aiheesta muualla 

Filosofit
Kroatialaiset henkilöt
Fyysikot
Matemaatikot
Vuonna 1613 syntyneet
Vuonna 1683 kuolleet
Ina Kersten

Ina Kersten (s. 1946) on saksalainen matemaatikko joka tutkii abstraktia algebraa. Hän toimi vuosina 1995–1997 German Mathematical Societyn presidenttinä. Hän on Göttingenin Georg-August-yliopiston professori emerita.

Lähteet

Aiheesta muualla 
 Ina Kerstenin kotisivu yliopiston sivustolla

Saksalaiset matemaatikot
Vuonna 1946 syntyneet
Elävät henkilöt
Dottore

Dottore (it. = ’tohtori’), italialaisen commedia dell’arte -näytelmän perushahmo. Dottore edustaa oppinutta pedanttia. Hänellä on mustanenäinen, punaposkinen ja silmälaseja kantava naamari ja hän puhuu tavallisesti Bolognan murretta.

Lähteet

Aiheesta muualla

Commedia dell'arte
Perushahmot
Jaleq

Jaleq () on kaupunki Sīstān ja Balūchestānin provinssissa Iranissa. Jaleq sijaitsee lähellä Iranin ja Pakistanin rajaa. Vuonna 2016 sen väkiluku oli 18 098. Jaleq on Iranin itäisin kaupunki.

Lähteet 

Iranin kaupungit
Sarab

Sarab ( on kaupunki Āzārbāyjān-e Sharqīn provinssissa Iranissa. Kaupungin väkiluku oli 45 031 vuonna 2016.

Sarab tunnetaan matoistaan. Kaupungissa valmistetaan vaaleita Heriz-mattoja, joita myydään ulkomaille.

Lähteet

Aiheesta muualla 

Iranin kaupungit
Roś

Roś (puol. Jezioro Roś) on järvi Masurian alueella Warmia-Masurian voivodikunnassa Puolassa. Järven pinta-ala on 18,9 km2 ja syvyys 31, 8 metriä. Roś-järvi sijaitsee lähellä kaupunkia Pisz.

Aiheesta muualla 

Puolan järvet
Nisko

Nisko on kaupunki Niskon piirikunnassa Ala-Karpatian voivodikunnassa Puolassa lähellä San-jokea.

Niskon pormestarina toimii Julian Ozimek. Kaupungin väkiluku oli vuoden 2019 arvion mukaan 15 331 ja pinta-ala 61,0 neliökilometriä. Postinumero on 37-400 ja aikavyöhyke UTC+1.

Lähteet

Aiheesta muualla 

Ala-Karpatian voivodikunnan kaupungit
Annopol

Annopol on pieni kaupunki Annopolin kunnassa Kraśnikin piirikunnassa Lublinin voivodikunnassa Kaakkois-Puolassa.

Kaupungin väkiluku oli 2 528 vuoden 2018 arvion mukaan ja pinta-ala 7,73 neliökilometriä. Postinumero on 23-235 ja aikavyöhyke UTC+1. Annopolin pormestarina toimii Mirosław Gazda.

Lähteet

Aiheesta muualla 

Lublinin voivodikunnan kaupungit
Ousteri

Ousteri on järvi Puducherryn alueella, Tamil Nadun osavaltiossa Intiassa. Järven pinta-ala on noin 8 km². Ousteri-järvi on Puducherryn suurin järvi, ja se onkin suosittu matkailukohde.

Lähteet 

Intian järvet